Лонданістан

Лонданістан () — уніжальны тапонім, мянушка Лондана, якая з’явілася ў выніку растучага мусульманскага насельніцтва брытанскай сталіцы пачынальна з канца XX — пачатку XXI стагоддзяў. Клішэ, распаўсюджанае галоўным чынам у англасферы і французскай прэсе.

Уяўляе сабой словазлучэнне назвы брытанскай сталіцы і персідскай прыстаўкі «-стан», якая азначае «зямля, край», ужывальная ў шэрагу краін Паўднёвай і Цэнтральнай Азіі (як Афганістан, Пакістан). Выраз выкарыстоўваўся ў шэрагу публіцыстычных выданняў, у тым ліку The New York Times, Vanity Fair, The Weekly Standard, і ў кнізе 2006 года «Londonistan: How Britain is Creating a Terror State Within» («Лонданістан: як Брытанія стварае тэрарыстычную дзяржаву ў самой сябе»).

 Паходжанне выраза 
Згодна з , бельгійскім шпіёнам мараканскага паходжання:
У сярэдзіне і канцы 1990-х гадоў сталіца Вялікабрытаніі набыла мянушку «Лонданістан», якую далі ёй французскія чыноўнікі, разгневаныя прысутнасцю ісламісцкіх радыкалаў у Лондане і няздольнасцю брытанскіх уладаў штосьці з гэтым зрабіць. […] Падчас вобыскаў у Францыі і Бельгіі былі знойдзены нумары тэлефонаў і факсаў, прывязаныя да Злучанага Каралеўства, і па іх перададзены імёны падазраваных. Некаторыя французскія чыноўнікі лічаць, што калі б Брытанія ў свой час прыняла больш мер, то сетку, якая стаяла за выбухамі летам 1995 года, удалося б разбурыць і прадухіліць тэракты.

У выніку выбухаў і замахаў, учыненых летам і восенню 1995 года пераважна ў французскай сталіцы Парыжы , загінула восем чалавек і больш за 100 атрымалі раненні. Французы ўстанавілі, што да гэтых выбухаў былі датычныя шэраг мусульманскіх радыкалаў з Лондана. Прыкладна ў 1995 годзе менавіта ў крузе французскай разведкі ўзнік выраз «Лонданістан».

На думку крытыкаў, менавіта «глыбокія традыцыі грамадзянскіх свабод і абароны палітычных дзеячаў» у Вялікабрытаніі прывялі да таго, што краіна стала «месцам перасячэння дарог для патэнцыйных тэрарыстаў» на дзесяцігоддзе з сярэдзіны 1990-х гадоў. Ісламісты выкарыстоўвалі Лондан «як хатнюю базу», якая дазваляе «прыцягваць сродкі, вербаваць членаў і натхняць у ваяўнічых закліках». На іхнюю думку, відавочнае нежаданне ўрада Вялікабрытаніі пераследваць у судовым парадку або высылаць падазраваных у тэрарызме правакавала напружанасць у адносінах з краінамі, у якіх прагрымелі тэракты. Абвінавачанні ў тым, што Вялікабрытанія праводзіць палітыку прымірэння ісламістаў, высоўваліся і абвяргаліся членамі брытанскага ўрада, якія аспрэчвалі гэтае пытанне.

 Асвятленне ў СМІ 
У сакавіку 2020 года , былы генеральны дырэктар , даў інтэрв’ю, дзе выказаўся пра «Лонданістан»:
Існуюць розныя тэорыі змовы адносна часоў «Лонданістана», уключаючы ўяўленне аб тым, што ўрад Яе Вялікасці нейкім чынам даваў свабоду дзеянняў прыхільнікам тэрарызму ў Вялікабрытаніі на той падставе, што яны не нападалі б на нас. Гэта поўная небыліца. Праблема ж у тым, што мы не ведалі, што адбываецца насамрэч, бо не сачылі за гэтым. Адбывалася мноства рэчаў, пра якія мы проста не ведалі. Справа не ў тым, што мы наўмысна заплюшчвалі на гэта вочы, проста мы не заўважалі.

Гэтую з’яву звязваюць з падобнай ісламафобскай тэорыяй змовы «».

У верасні 2023 года кандыдатка ад Кансерватыўнай партыі на выбарах мэра Лондана 2024 года , як паведамляецца, лайкнула «твіт», у якім тагачасны мэр Лондана Садзік Хан,  па паходжанні, названы «нашым мэрам Лонданістана ростам у сасок» ().

 Перайначванне 
Пасля абрання Садзіка Хана мэрам Лондана  напісаў у «Аль-Джазіра» эсэ пад загалоўкам «Перамога Садзіка Хана і вольны Лонданістан» (), сцвярджаючы, што выраз «Лонданістан» «радасна і іранічна прысвойваюць тыя, хто рады паразе расісцкай кампаніі. Сардэчна запрашаем у XXI стагоддзе. Сардэчна запрашаем у вольны Лонданістан».

 Гл. таксама 


  — падобнае клішэ ў расійскіх рэаліях.

 Знешнія спасылкі 
 The Daily Telegraph: Sean O’Neill, [https://www.telegraph.co.uk/news/uknews/1359305/Why-France-lived-in-fear-of-Londonistan.html Why France lived in fear of 'Londonistan'''] (Чаму Францыя жыла ў страху перад «Лонданістанам»; 13 кастрычніка 2001)
 : In the Streets of Londonistan (На вуліцах Лонданістана; 22 студзеня 2004)
 : Why the French call us Londonistan (Чаму французы называюць нас Лонданістанам; 9 снежня 2002)
 : Stephen Ulph on Londonistan (26 лютага 2004)
 : The Changing Scene in Londonistan (Зменлівая сцэна ў Лонданістане''; 3 лютага 2010) 

 У арабскай прэсе
 згадванне ў «Ашарк аль-Аўсат» (22 жніўня 2005)  
 згадванне ў «Аль-Арабія» (17 кастрычніка 2010) 

 Крыніцы 

Катэгорыя:Лондан